પણ કિંગની મસમોટી નવલકથા તમે વાંચો કે નહીં, પણ તેની ફિલ્મોથી તમે દૂર ન રહી શકો. તો હવે જોકરની વાત કરીએ. નવું ટ્રેલર અને સપ્ટેમ્બરમાં જે IT ફિલ્મ આવશે, તેમાં જોકર છે. બેટમેનના જોકર માટે તમારે પરફેક્ટ માણસ શોધવો પડે. જે એક્ટિંગમાં પણ ધુંઆધાર અને ખૂંખાર હોય, પરંતુ એવુ સ્ટિફન કિંગના પેનીવાઈસ નામના ક્રિએચર જોકરમાં બિલકુલ નથી. તેને તમારે માસ્ક પહેરાવી દેવાનું. અને તે પણ કોઈપણ અભિનેતાને એટલે તમારો ખૂંખાર પેનીવાઈસ તૈયાર થઈ જાય. 1990માં આ ફિલ્મ બની ત્યારે મેકડોનાલ્ડના જોકરને તેણે પાછળ રાખી દીધેલો. વિચારવા જેવી વાત એ કે આ પેનીવાઈસ કઈ બલાનું નામ છે ? ગુગલ પર એક ફોટો પણ છે. જેમાં સ્ટિફન કિંગ એક ટેબલ પર બેસેલા છે, અને તે ટેબલ પર તેમના દ્વારા સર્જવામાં આવેલા ભૂતોની મંડળી સાથે તેઓ વાત કરી રહ્યા છે. તેમાં એક આ ક્લાઊન પેનીવાઈસ પણ છે. અરે જે.કે રોલિંગે એકવાર કહેલું, ‘હું હેરી પોર્ટરની અદભૂત દુનિયામાં આગળ શું બની શકે તેનો વિચાર કરી શકુ, પરંતુ કિંગના IT જેવું કેરેક્ટર આપવું તે તો મારા બસની વાત નહીં.’